Sanusi Osman

Dr Sanusi Osman merupakan ahli politik Malaysia dari Parti Rakyat Malaysia. Beliau pernah menjadi Setiausaha Agung PRM sejak 1989 hingga penggabungan PRM dan KeADILan dalam pembentukan Parti Keadilan Rakyat pada 2004.

Pemimpin pelajar
Semasa belajar di Universiti Malaya, beliau aktif memperjuangkan nasib rakyat melalui Persatuan Bahasa Melayu Universiti Malaya dan menjadi Yang Dipertuanya bagi sesi 1968/1969. Selepas itu, Datuk Seri Anwar Ibrahim mengambil alih tugas di PBMUM. Selain itu, Sanusi pernah aktif dalam Gabungan Pelajar Melayu Semenanjung yang memperjuangkan nasib pelajar Melayu, bahasa Melayu dan sebagainya.

Pilihan raya
Sanusi pernah bertanding 4 kali pilihan raya tetapi semuanya tewas. Pada 1995 dan 1999, Sanusi (PRM) menentang  Ng Lip Yong (BN) di parlimen P104 Batu tetapi tewas.

Pada 2004, beliau bertanding atas tiket Keadilan di kawasan Lembah Pantai, malangnya ditewaskan penyandang, Naib Ketua Wanita UMNO, Shahrizat Abdul Jalil. Shahrizat (BN) mendapat 26,474 undi sementara Sanusi Osman (Keadilan) hanya 11,186 dengan majoriti 15,288.

Rujukan

Anggota Parti Rakyat Malaysia
Alumni Universiti Malaya
Penulis Malaysia
Ahli politik Malaysia berketurunan Melayu